প্রথম দিন  ভোলাহাটে ঢিলেঢালাভাবে কোনো অপ্রীতিকর ঘটনা ছাড়াই পালিত হয়েছে হরতাল । দলগুলির নেতা-কর্মীরা হরতাল সফল করতে মিছিলের প্রস্তুতি নিতে উপজেলার মেডিকেল মোড় ও হলিদাগাছী মোড়ে পৃথক ভাবে অবস্থান গ্রহন করলেও কেউ মিছিল করতে পারেনি পুলিশি বাধার কারণে । তবে উপজেলার বিএনপির দুটি গ্রুপের মধ্যে একটি গ্রুপ মেডিকেল মোড়ে উপজেলা শাখার সহ সভাপতি মাহাতাব উদ্দিনের সভাপতিত্বে পথসভা অনুষ্ঠিত হয় । পথসভায় বক্তব্য রাখেন, উপজেলা বিএনপি শাখার সাধারণ সম্পাদক আনোয়ারুল ইসলাম, সহ সভাপতি মোজাম্মেল হক চুটু, সাংগঠনিক সম্পাদক কাউসারুল ইসলাম রন্জু,  বিএনপি নেতা আঃ সোবহান মাস্টার, বিএনপি দলদলী ইউপি শাখার সাঃ সম্পাদক আঃ বারী, ছাত্র নেতা সামাউন রেজা প্রমুখ । তবে উপজেলার শান্তিপূর্ণ এ হরতালে দূর পাল্লার কোনো যানবাহন চলাচল করতে দেখা যায়নি । শিক্ষা প্রতিষ্ঠিান , অফিস , দোকান পাঠ খোলা ছিলো স্বাভাবি নিয়মেই।